
V E N D I M

Nr.________, datë ________
PËR

PËRCAKTIMIN E PËRBËRJES DHE TË DETYRAVE TË KOMITETIT KOMBËTAR TË KËRKIM-SHPËTIMIT
Në mbështetje të nenit 100 të Kushtetutës dhe të pikës 2, të nenit 4/1, të                                     ligjit nr.10435, datë 23.6.2011, “Për shërbimin e kërkim-shpëtimit (SAR) në Republikën e Shqipërisë në rast aksidentesh ajrore dhe detare”, të ndryshuar, me propozimin e ministrit të Mbrojtjes, Këshilli i Ministrave

V E N D O S I:
1. Përcaktimin e përbërjes dhe të detyrave të Komitetit Kombëtar të                    Kërkim-Shpëtimit (në vijim Komiteti). 
2. Komiteti kryesohet nga Koordinatori Kombëtar i Kërkim-Shpëtimit dhe ka në përbërje këta anëtarë: 

a)  Komandantin e Forcës Ajrore; 



                         
b)  Komandantin e Forcës Detare;



                         
 c) 
 Komandantin e Forcës Tokësore;


                        
 ç) 
 Kryetarin e Qendrës Kombëtare të Kërkim-Shpëtimit;

    
 d) Një përfaqësues të nivelit të lartë nga Ministria e Punëve të Brendshme;

dh) 
Një përfaqësues të nivelit të lartë drejtues nga Ministria e Infrastrukturës dhe Energjisë;                                                                                   
e) 
Një përfaqësues të nivelit të lartë drejtues nga Ministria e Shëndetësisë dhe Mirëqenies Sociale;
                                                                                                                                                                     
ë) 
Një përfaqësues të nivelit të lartë drejtues nga Ministria për Evropën dhe Punët e Jashtme;                                                                           
                                                                                                        
f) Drejtorin e Përgjithshëm të Albcontrol-it;


               
g) Zëvendësdrejtorin e Përgjithshëm të Doganave dhe një përfaqësues nga Drejtoria e Përgjithshme e Doganave, me funksion menaxherial dhe teknik të fushës në Departamentin Operativo-Hetimor;                                                                               
gj)  Drejtorin e Përgjithshëm të Rezervave Materiale të Shtetit;

    
h) Drejtorin e Përgjithshëm të Agjencisë Kombëtare të Mbrojtjes Civile;                                                                                                       
i)   Drejtorin e Qendrës Kombëtare të Urgjencës Mjekësore;

    
j)   Drejtorin e Përgjithshëm të Policisë së Shtetit;



   
k)   Drejtorin ekzekutiv të Autoritetit të Aviacionit Civil;

              
l)   Drejtorin e Përgjithshëm të Mbrojtjes nga Zjarri dhe Shpëtimin;
    
al)   Drejtorin e Përgjithshëm të Autoriteti Kombëtar të Investigimit për Sigurinë e Operimit në Aviacionin Civil; 



    
m)  
Drejtorin e Drejtorisë së Përgjithshme Detare;


             
n)  Drejtorin e Përgjithshëm të Agjencisë Kombëtare të Mjedisit;
    
nj) 
Sekretarin e Përgjithshëm të Kryqit të Kuq Shqiptar.


   
3. Komiteti kryen këto detyra:

a) Planifikon dhe zhvillon politika kombëtare në fushën e kërkim-shpëtimit;

b) Harton politika dhe strategji në fushën e kërkim-shpëtimit; 

c) Rishikon politikat dhe strategjitë në fushën e kërkim-shpëtimit; 

ç) Bashkëpunon me autoritetet dhe organizatat civile apo ushtarake për zhvillimin me efektivitet të politikave e të strategjive të shërbimit të kërkim-shpëtimit (SAR);

d) Monitoron zbatimin e politikave e të strategjive, me qëllim rritjen e efektivitetit të përgjithshëm dhe efikasitetin e shërbimeve SAR;  

dh) Promovon politikat dhe programet e sigurisë për të ndihmuar qytetarët të shmangin ose të përballen me situatat në rastet e aksidenteve ajrore e detare;

e) Zhvillon kërkimet për planet, politikat, manualet, kërkesat dhe standardet e kërkim-shpëtimit; 

ë) Orienton politika për trajnimin dhe aftësimin e personelit të përfshirë në operacionet e kërkim-shpëtimit;

f) Bashkëpunon me organizata dhe agjenci ndërkombëtare për zhvillimin e politikave dhe aktiviteteve të përbashkëta në fushën e kërkim-shpëtimit.

4. Me qëllim përmbushjen e detyrave, të përcaktuara në pikën 3, të këtij vendimi, kryetari i Komitetit cakton mbledhjet e rregullta periodike, jo më pak se 2 (dy) herë në vit dhe të jashtëzakonshme, sipas rastit në ngjarje madhore, në rast operacionesh masive për aksidentet ajrore e detare. 

5. Me miratimin e anëtarëve të Komitetit, sipas nevojës, në mbledhjet e Komitetit ftohen ekspertë të fushës për të dhënë kontributin e tyre në situata të veçanta. 

6. Sekretar teknik i Komitetit caktohet një përfaqësues nga Qendra Kombëtare e Kërkim-Shpëtimit. 

7. Sekretari teknik i Komitetit kryen këto detyra:

a) Siguron organizimin dhe funksionimin efikas të Komitetit;
b) Siguron mbështetjen teknike për zhvillimin e takimeve dhe të proceseve të lidhura me funksionimin e Komitetit Kombëtar të Kërkim-Shpëtimit;
c) Siguron përgatitjen dhe shpërndarjen e materialeve të agjendës përkatëse për mbledhjen e Komitetit, 5 (pesë) ditë pune përpara takimit;
ç)
Bashkërendon veprimtarinë midis agjencive dhe institucioneve të përfshira në Komitet;

d) Përditëson situatën dhe siguron informacion të saktë për operacionet e kërkim-shpëtimit;
dh) Bën dokumentimin e aktivitetit dhe të takimeve të Komitetit. 
8. Ngarkohen ministri i Mbrojtjes dhe Komiteti Kombëtar i Kërkim-Shpëtimit për zbatimin e këtij vendimi.
     Ky vendim hyn në fuqi pas botimit në “Fletoren zyrtare”. 
K R Y E M I N I S T R I

